|  |
| --- |
|  |
| NAUJOSIOS AKMENĖS RAMUČIŲ GIMNAZIJOS DIREKTORIUS |
|  |
| ĮSAKYMAS |
| **DĖL NAUJOSIOS AKMENĖS RAMUČIŲ GIMNAZIJOS DIREKTORIAUS 2016 M. LAPKRIČIO 7 D. ĮSAKYMO NR. V-142„DĖL NAUJOSIOS AKMENĖS RAMUČIŲ GIMNAZIJOS MOKINIŲ PAŽANGOS IR PASIEKIMŲ VERTINIMO TVARKOS APRAŠO PATVIRTINIMO“ 14, 15, 16, 26, 28, 29 PUNKTŲ PAKEITIMO**  |
| 2017 m. rugpjūčio 31 d. Nr. V-137 |
| Naujoji Akmenė |

Vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2017 m. liepos 4 d. įsakymu Nr. V-554 „Dėl švietimo ir mokslo ministro 2005 m. balandžio 5 d. įsakymo Nr. ISAK-556 „Dėl nuosekliojo mokymosi pagal bendrojo ugdymo programas tvarkos aprašo patvirtinimo“ pakeitimo“, Mokytojų tarybos posėdžio 2017 m. rugpjūčio 30 d. nutarimu Nr. 2.10:

P a k e i č i u Naujosios Akmenės Ramučių gimnazijos Mokinių pažangos ir pasiekimų vertinimo tvarkos aprašą, patvirtintą Naujosios Akmenės Ramučių gimnazijos direktoriaus 2016 m. lapkričio 7 d. įsakymu Nr. V-142 **„Dėl** Naujosios Akmenės Ramučių gimnazijos Mokinių pažangos ir pasiekimų vertinimo tvarkos aprašo“:

1.1. Pakeičiu 14 punktą ir jį išdėstau taip:

„14. Pagrindiniame ir viduriniame ugdyme taikoma vertinimo skalė:

|  |  |  |  |
| --- | --- | --- | --- |
| **Pasiekimų lygis** | **Balai** | **Trumpas apibūdinimas** | Įskaityta |
| Aukštesnysis | 10 (dešimt) | Puikiai |
| 9 (devyni) | Labai gerai |
| Pagrindinis | 8 (aštuoni) | Gerai |
| 7 (septyni) | Pakankamai gerai |
| 6 (šeši) | Vidutiniškai |
| Patenkinamas | 5 (penki) | Patenkinamai  |
| 4 (keturi) | Pakankamai patenkinamai |
| Nepatenkinamas | 3 (trys) | Nepatenkinamai | Neįskaityta |
| 2 (du) | Blogai  |
| 1 (vienas) | Labai blogai |

1.2. Pakeičiu 15 punktą ir jį išdėstau taip:

„15. Mokinio mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu ir (arba) balu, taikant 10 balų vertinimo sistemą: patenkinamas įvertinimas – įrašai: „patenkinamas“, „pagrindinis“, „aukštesnysis“, „atleista“ („atl“), „įskaityta“ („įsk“), 4–10 balų įvertinimas.“

1.3. Pakeičiu 16 punktą ir jį išdėstau taip:

„16. Nepatenkinamas įvertinimas – įrašai: „nepatenkinamas“, „neįskaityta“ („neįsk“), 1–3 balų įvertinimas.“

1.4. Pakeičiu 26 punktą ir jį išdėstau taip:

„26. Jei mokinys per visą ugdymo laikotarpį (pvz., trimestrą, pusmetį) neatliko visų vertinimo užduočių (pvz., kontrolinių darbų ir kt.) be pateisinamos priežasties, nepademonstravo pasiekimų, numatytų pagrindinio ar vidurinio ugdymo bendrosiose programose, mokinio dalyko trimestro, pusmečio ar kito ugdymo laikotarpio pasiekimai prilyginami žemiausiam 10 balų sistemos įvertinimui „labai blogai“; jei mokinys neatliko visų vertinimo užduočių dėl svarbių, mokyklos vadovo pateisintų priežasčių (pvz., ligos) – fiksuojamas įrašas „atleista“.“

1.5. Pakeičiu 28 punktą ir jį išdėstau taip:

„28. Mokiniui, besimokančiam pagal pagrindinio ar vidurinio ugdymo programą, trimestro, pusmečio ar kito trumpesnio nei metai laikotarpio dalyko įvertinimas fiksuojamas iš visų atitinkamo laikotarpio balų/pažymių, skaičiuojant jų svertinį arba aritmetinį vidurkį ir taikant apvalinimo taisyklę. (Mokiniams ir jų tėvams (globėjams, rūpintojams) turi būti paaiškinama, kokie svertinio vidurkio dėmenys (pvz., kontroliniai darbai, projektai ir kt.) daro įtaką trimestro/ pusmečio dalyko įvertinimui.)

Dalyko metinis įvertinimas fiksuojamas iš I ir II pusmečių (I, II ir III trimestrų ) balų/pažymių, skaičiuojant jų aritmetinį vidurkį ir taikant apvalinimo taisykles (pvz., jei I pusmečio pažymys – 7, II pusmečio – 6, tai dalyko metinis įvertinimas – 7).

Dalyko metinis įvertinimas fiksuojamas įrašu „įsk“, jei I ir II pusmečių įvertinimai yra „įsk“ ir „įsk“ arba „įsk“ ir „neįsk“ arba „neįsk“ ir „įsk“. Dalyko metinis įvertinimas fiksuojamas įrašu „neįsk“, jei I ir II pusmečių įvertinimai yra „neįsk“.

Dalyko metinis įvertinimas fiksuojamas „įsk“ arba „neįsk“, jei bent dviejų trimestrų mokinio pasiekimai fiksuoti atitinkamai įrašais „įsk“ arba „neįsk“. Fiksuojant trimestro/pusmečio dalyko įvertinimą įrašais „įsk“ arba „neįsk“, atsižvelgiama į tai, kokių įrašų per ugdymo laikotarpį yra daugiau.

1.6. Pripažįstu netekusiu galios 29 punktą.

2. Įpareigoju dalykų mokytojus supažindinti mokinius su gimnazijos Mokinių pažangos ir pasiekimų vertinimo tvarkos aprašo **pakeitimais**, o klasių vadovams mokinių tėvus (globėjus, rūpintojus).

Gimnazijos direktorė Helena Daugmaudienė